
PARLAMENTUL  ROMÂNIEI

Camera  Deputaţilor

Comisia pentru industrii si servicii
Bucureşti, 19.11.2015                    

         Nr.4c-3/347/2015

AVIZ

asupra propunerii legislative pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele 


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru sănătate şi familie, cu propunerea legislativă pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele, transmisă cu adresa nr.P.L.x804 din 9 noiembrie  2015, înregistrată sub nr.4c-3/347 din 10 noiembrie 2015.
Propunerea legislativă are ca obiect de reglementare modificarea şi completarea Legii farmaciei nr.266/2008 în sensul permiterii vânzării medicamentelor în mediul on line numai de către farmaciile autorizate în condiţiile acestei legi, şi interzicerea  comercializării necontrolate a medicamentelor.

Consiliul Legislativ a avizat negativ actul normativ cu avizul nr.722/07.07.2015, deoarece iniţiative cu obiect de reglementare asemănător au fost respinse de Camera Deputaţilor, cu observaţii şi propuneri care nu au fost însuşite de iniţiatori.                                      


Propunerea legislativă a fost respinsă de Senat în şedinţa din 3.11.2015.           

          Guvernul, prin avizul 461/2015 susţine iniţiativa legislativă, sub rezerva însuşirii observaţiilor şi propunerilor făcute.                         

Membrii comisiei au dezbătut proiectul de lege în şedinţa din 19.11.2015. 

În urma dezbaterilor, membrii comisiei au hotărât în unanimitate, să avizeze favorabil pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele, cu amendamente admise prevăzute în anexă.      

Prin obiectul şi conţinutul său, actul normativ face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


        PREŞEDINTE,

                                              

Iulian Iancu
ANEXĂ

A M E N D A M E N T E      A D M I S E

la propunerea legislativă pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele 

	Nr.
crt.
	Text propunere
	Amendamente admise/Comisia pentru industrii şi servicii


	Motivaţie



	0
	1
	2
	3

	1.
	Titlul propunerii

Propunere pentru modificarea şi completarea Legii nr.266/2008 privind modul în care funcţionează farmaciile şi cum se vând medicamentele
	Titlul propunerii se modifică şi va avea următorul cuprins:

„Lege pentru modificarea şi completarea Legii nr.266/2008 a farmaciei”
	Pentru a preciza titlul corect al legii pe care o modifică.

	2.
	Articol unic: Legea 266 din 7 noiembrie 2008, republicată în Monitorul Oficial al României, nr. 85 din 2 februarie 2015 cu modificările ulterioare, se completează după cum urmează:
	Articol unic: Legea nr. 266/2008, a farmaciei, republicată în Monitorul Oficial al României, Partea I, nr. 85 din 2 februarie 2015,  cu modificările şi completările  ulterioare, se modifică şi se completează după cum urmează:
	Pentru precizarea corectă a titlului şi în acord cu propunerile de mai jos.

	3.
	1) După alineatul (1) al articolului 1 se introduce un nou alineat, alin. 2, cu următorul cuprins:                                                                       
(2) Vanzarea cu amănuntul al medicamentelor în mediul online este permisă doar unităţilor farmaceutice reglementate în sensul prezentei legi.

	1. La art.2, după alin.(4) se va introduce un nou alineat, alin.(41), cu următorul cuprins:

 „.(41) Vanzarea şi eliberarea prin intermediul serviciilor societăţii informaţionale a  medicamentelor care se acordă fără prescripţie medicală este permisă numai în cazul farmaciilor comunitare şi drogheriilor autorizate potrivit prezentei legi, în condiţiile stabilite prin ordin al ministrului sănătăţii.”
	Norma propusă încalcă Legea nr.24/2000 republicată, cu modificările şi completările ulterioare deoarece alin.2 nou propus se suprapune peste prevederile art.2 al Legii nr.266/2008 şi încalcă Directiva 2001/83/CE privind vânzarea la distanţă prin intermediul serviciilor societăţii informaţionale.

	4.
	2)  După alineatul (2) al articolului 1 se introduce un nou alineat, alin. 3, cu următorul cuprins:                                                                              (3) Distribuţia medicamentelor în mediul online de către alte persoane fizice sau juridice este strict interzisă şi constituie contravenţie, conform art. 33 şi art. 38.
	Se elimină.
	Norma de trimitere la art.37 şi 38 nu se justifică

	5.
	3) După alineatul (3) al articolului 1 se introduce un nou alineat, alin. 4, cu următorul cuprins:. 

(4) Unităţile farmaceutice care doresc să distribuie medicamente online vor solicita autorizaţie de la MS. Condiţiile de acordare a autorizaţiei se vor stabili prin ordinul ministrului.
	Se elimină.
	Prevederea se regăseşte în propunerea de la pct.3. 

	6.
	4) După alineatul (2) al articolului 31 se introduce un nou alineat, alin. 3, cu următorul cuprins:.    

(3) Inspecţia de supraveghere şi interzicere a comerţului cu medicamente în mediul online în conformitate cu art. 1 se exercită de compartimentul de specialitate înfiinţat în cadrul Ministerului Sănătăţii.
	2. După alineatul (2) al articolului 31 se introduce un nou alineat, alin. (3), cu următorul cuprins:.                                „(3) Inspecţia de supraveghere şi interzicere a comerţului cu medicamente în mediul online în conformitate cu art. 1 se efectuează de către structurile existente din cadrul Ministerului Sănătăţii.”
	Pentru a nu se creea un impact financiar suplimentar asupra bugetului de stat prin înfiinţarea unui nou compartiment pentru inspecţia online.

	7.
	5) Art. 37 se va modifica şi se va adăuga un nou aliniat, alin. (2) care va avea următorul conţinut:                       
(2) In cazul în care organele de inspecţie prevăzute la art. 31, alin. (3) constată abateri de la prevederile prezentei legi prin comercializarea medicamentelor în mediul online, acestea vor dispune aplicarea contravenţiilor dar şi suspendarea activităţii precum şi înştiinţarea organelor de cercetare abilitate.
	3. După art. 37 se introduce un nou articol, art.371 care va avea următorul cuprins:  

„Art.371.  Constituie contravenţie şi se sancţionează cu amendă de la 10.000 lei la 20.000 lei afişarea emblemei sau a firmei farmaciei sau a drogheriei de către unităţi neautorizate în condiţiile prezentei legi.”
	Pentru a preciza, fără a se suprapune prevederilor art.38 şi 39 din Legea nr.266/2008, contravenţia sancţionabilă.

	8.
	6) Art. 38 se va modifica şi se va adăuga un nou aliniat, alin. (2) care va avea următorul conţinut:    

(2) Comercializarea medicamentelor prin intermediul unor site-uri care nu aparţin unităţilor farmaceutice reglementate de prezenta lege constituie contravenţie şi sancţionează cu amendă de la 10.000 lei la 20.000 lei, precum şi cu suspendarea site-urilor.            
	4. Art. 38 se modifica şi va avea următorul cuprins:

„Art. 38. Constituie contravenţie şi se sancţionează cu amendă de la 30.000 lei la 50.000 lei şi închiderea farmaciei respectiv a drogheriei, următoarele fapte:

a) funcţionarea unei farmacii sau a unei drogherii fără autorizaţie de funcţionare emisă de Ministerul Sănătăţii;

b) deţinerea sau eliberarea în drogherii a unor medicamente a căror deţenere sau eliberare sunt interzise în drogherie;

c) încălcarea prevederilor art.15 şi ale art.23 alin.(4); 

d) vanzarea şi eliberarea prin intermediul serviciilor societăţii informaţionale a  medicamentelor care se acordă fără prescripţie medicală de către unităţi farmaceutice neautorizate de Ministerul Sănătăţii în acest scop.”
	Idem pct.7.


PREŞEDINTE,
Iulian Iancu
Consilier parlamentar,

Dr.Fiz.Maria Cristina Bălănescu

